CELEX: 62010TN0149
Language: lt
Date: 2010-03-25 00:00:00
Title: Byla T-149/10: 2010 m. kovo 25 d. pareikštas ieškinys byloje Hynix Semiconductor prieš Komisiją

5.6.2010   
            
            
               LT
            
            
               Europos Sąjungos oficialusis leidinys
            
            
               C 148/42
            
         2010 m. kovo 25 d. pareikštas ieškinys byloje Hynix Semiconductor prieš Komisiją
   
   (Byla T-149/10)
   2010/C 148/70
   Proceso kalba: anglų
   
      Šalys
   
   
      Ieškovė: Hynix Semiconductor, Inc. (Icheon-si, Korėja), atstovaujama solisitorių A. Woodgate ir O. Heinisch
   
      Atsakovė: Europos Komisija
   
      Ieškovės reikalavimai
   
   
               —
            
            
               Panaikinti 2010 m. sausio 15 d. Komisijos sprendimą C(2010) 150.
            
         
               —
            
            
               Priteisti iš Komisijos bylinėjimosi išlaidas.
            
         
               —
            
            
               Imtis kitų priemonių, kurias Bendrasis Teismas laikys tinkamomis.
            
         
      Ieškinio pagrindai ir pagrindiniai argumentai
   
   Šioje byloje ieškovė prašo panaikinti Komisijos sprendimą C(2010) 150, kuriuo nesant Bendrijos intereso atmestas ieškovės skundas, kad Rambus pažeidė SESV 102 straipsnį reikalaudama galimai neteisėto mokesčio už tam tikrų patentų, susijusių su „Dynamic Random Access Memory“ (DRAM), naudojimą (byla COMP/38.636 — Rambus), pateiktas priėmus 2009 m. gruodžio 9 d. Komisijos sprendimą, kuriuo pagal Tarybos reglamento (EB) Nr. 1/2003 (1) 9 straipsnį Rambus buvo nustatytos tam tikros pareigos ir nuspręsta, kad nebereikia pateikti ieškinio.
   Pagrįsdama savo reikalavimus ieškovė nurodo penkis pagrindus.
   Pirma, ji teigia, kad Komisija pažeidė esminius procedūrinius reikalavimus nesudarydama ieškovei pakankamų galimybių susipažinti su reikšmingais dokumentais.
   Antra, ieškovė tvirtina, kad išlieka didelis Bendrijos interesas nagrinėti jos skundą. Ji teigia, kad sprendimą dėl atmetimo Komisija grindė tik tuo, kad, Komisijai priėmus sprendimą pagal 9 straipsnį, nebeliko Bendrijos intereso. Ieškovės nuomone, šioje byloje Komisijos pozicija ir argumentai Bendrijos intereso ir sprendimo dėl atmetimo galiojimo klausimą iš esmės susieja su sprendimo pagal 9 straipsnį galiojimu, kurį ieškovė ginčija byloje T-148/10.
   Trečias, ketvirtas ir penktas ieškovės nurodyti pagrindai yra identiški pirmam, antram ir trečiam pagrindams, pateiktiems byloje T-148/10, ir susiję su tariamais pažeidimais, kuriuos Komisija padarė priimdama sprendimą pagal 9 straipsnį, kuriuo Rambus buvo nustatytos tam tikros pareigos.
   
      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).